Diari Oficial de la Generalitat Valenciana


Sumari del DOGV 9138, del 29-07-2021 (2021/7972)

ACORD de 13 de juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Africa Torre García.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7972


Data del document
:   13-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Africa Torre García. [2021/7972]  
Núm. d'expedient: ABI 331/2021.  
Causant: Africa Torre García.  
DNI: \*\*\*\*507\*\*.  
Lloc i data de la defunció: Candás- Carreño (Astúries), 9 de setembre de 2014.  
Últim domicili: Candás- Carreño (Astúries).  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant escrit presentat per María de los Angeles de la Torre Bernardo, de la defunció el 9 de setembre de 2014, havent atorgat testament, d'Africa Torre García. En el seu escrit indica la persona que està gestionant tots els béns de la difunta, que coincideix amb qui declara la defunció en qualitat d'apoderada.  
Consultat el contingut del testament, institueix com a hereu universal de tots els seus béns, drets i accions al seu actual espòs Luis Pardilla Arias. Consta defunció d'aquest últim en 1981.  
Se adjunten renúncies de familiars directes de la causant, inclosa la denunciant.  
Acreditat l'empadronament de la causant a l'Ajuntament de Rocafort i no constant, en principi, l'existència de més persones amb dret a heretar, procedeix iniciar el procediment administratiu dirigit a efectuar la declaració de la Generalitat com a hereua abintestat.  
  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, procedeix incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestat d'Africa Torre García, d'acord amb el que es preveuen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que es considere necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 13 de juliol de 2021.- La directora general del Sector Públic i Patrimoni: Isabel Castelló García.